stanford-oval/wikipedia huggingface dataset:
Serratia marcescens

| Serratia marcescens |
| --- | --- |
 Serratia marcescens viljelymaljalla
Tieteellinen luokittelu
Pääjakso::  Proteobacteria
Luokka::  Gammaproteobacteria
Lahko::  Enterobacterales
Heimo::  Yersiniaceae
Suku::  Serratia
Laji::  marcescens
Kaksiosainen nimi
 Serratia marcescens  Bizio 1823 
Katso myös
   Serratia marcescens Wikispeciesissä   Serratia marcescens Commonsissa 
Infobox OKNimi-testi OK: 
Serratia marcescens on gramnegatiivinen bakteeri, joka kuuluu Yersiniaceae-heimoon. Bakteerit ovat 1–5 μm kokoisia sauvabakteereja, jotka eivät tuota itiöitä. S. marcescens on fakultatiivisesti anaerobinen ja viihtyy erilaisissa elinympäristöissä, kuten vedessä, mullassa, ilmassa ja eläimissä. Se on ihmisille patogeeninen bakteeri, joka aiheuttaa muun muassa virtsatieinfektioita ja on yleinen sairaalainfektoioiden aiheuttaja. Suomessa S. marcescens aiheuttaa noin yhden prosentin sairaalainfektioista.
S. marcescens voi tuottaa punaista pigmenttiä 30 °C:ssa, mikä erottaa sen muista Serratia-lajin bakteereista. Muista Enterobacteriaceae heimoon kuuluvista bakteereista poiketen S. marcescens tuottaa myös kolmea entsyymiä: DNaasia, lipaasia ja gelatinaasia.
Aiheesta muualla

Serratia marcescens Laji.fi
Serratia marcescens ITIS (englanniksi)
| --- | --- |
Taksonitunnisteet:  Wikidata: Q140004  Wikispecies: Serratia marcescens  BacDive: 5165  CoL: 4WXG5  EPPO: SERRMA  GBIF: 3221754  iNaturalist: 356660  IRMNG: 10714910  ITIS: 958620  LPSN: serratia-marcescens  NCBI: 615  NZOR: f41fcca4-89b1-4783-abd0-696604f41be3  OBIS: 422818  Open Tree of Life: 433461  WoRMS: 422818
Tulisalamanteri

| Tulisalamanteri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Pyrstösammakot Caudata
Heimo::  Vesiliskot Salamandridae
Suku::  Tulisalamanterit Salamandra
Laji::  salamandra
Kaksiosainen nimi
 Salamandra salamandra  (Linnaeus, 1758) 

Katso myös
   Tulisalamanteri Wikispeciesissä   Tulisalamanteri Commonsissa 
Infobox OKNimi-testi OKIUCN-testi OK: 
Tulisalamanteri (Salamandra salamandra) on salamantereihin kuuluva maalla elävä sammakkoeläin.
Levinneisyys

Tulisalamanteri elää luonnonvaraisena Länsi-, Keski- ja Itä-Euroopan lauhkeailmastoisilla alueilla. Sen elinympäristöä ovat vesistöjen läheiset kosteat ja varjoisat lehtimetsäalueet.
Ulkonäkö

Tulisalamanterin ulkomuoto on huomiota herättävä: lajin kostea, suomuton iho on väriltään musta keltaisen tai jopa punertavan sävyisin pilkuin tai raidoin. Kooltaan nämä salamanterit ovat 15–25 cm:n mittaisia ja niiden häntä on usein samanmittainen ruumiin kanssa. Sukupuolten väliset ulkonäköerot eivät ole helposti havaittavissa, mutta koiraat voi erottaa naaraista solakamman ulkomuodon perusteella.
Elintavat

Hämäräaktiivinen tulisalamanteri asustaa kokonaan maalla aikuisiän saavutettuaan. Päivisin salamanteri pysyttelee turvallisissa piilopaikoissa esimerkiksi kivien tai juurakkojen koloissa, eikä hidasliikkeisenä liiku öisinkään kuin joitakin metrejä. Tehokkaan näköaistinsa ansiosta tulisalamanteri näkee liikkua hämärässä ja havaitsee liikkuvat kohteet.
Ravinto

Tulisalamanterin pääasiallinen ravinto koostuu erilaisista selkärangattomista, kuten pehmeistä lieroista ja etanoista, jotka se nielee kokonaisina. Vahvojen leukojensa avulla tulisalamanteri saalistaa suurempia saaliseläimiä, mutta pienten hyönteisten saalistamiseen se käyttää tahmeaa kieltään. Saaliseläimiä normaalisti hidasliikkeinen tulisalamanteri voi saalistaa yllätävänkin nopeasti.lähde?
Myrkyllisyys

Tulisalamanteri erittää myrkkyä, joka aiheuttaa voimakkaita lihaskouristuksia, verenpaineen kohoamista ja hyperventilaatiota kaikilla selkärankaisilla. Tulisalamanterin myrkkyrauhaset sijaitsevat keskitetysti tietyissä kohdissa kehoa, etenkin ihossa pään ympärillä ja selässä. Myrkkyrauhaset sijaitsevat usein tulisalamanterin ihon värikkäissä kohdissa. Ihon eritteen yhdisteet voivat auttaa taistelemaan orvaskeden bakteeri- ja sieni-infektioita vastaan. Myrkky voi olla vaarallista myös ihmiselle, mutta kuolemaan johtaneita tapauksia ei tiedetä.
Tesla Cybertruck

| Tesla Cybertruck |
| --- | --- |
 Tesla Cybertruck esillä julkistamistilaisuudessa.
Valmistustiedot
Valmistusmaa:  Yhdysvallat
Valmistaja:  Tesla
Valmistusvuodet:  2023-
Tuotantomäärä:  350 000-400 000 / vuosi (ennuste)
Korimalli:  4-ovinen lava-auto
Luokka:  hyötyajoneuvo / monikäyttöajoneuvo
Suunnittelija:  Franz von Holzhausen  Sahm Jafari  Ian Kettle  WooTak Kim  Julien Bilodeau
Tekniset tiedot
Henkilöluku:  5
Rakenne:  takamoottori
Moottori:  sähkömoottori
Sähköinen toimintamatka:  547 km
Huippunopeus:  180-209 km/h
Kiihtyvyys:  6,7-2,7 s (0-100 km/h)
Käyttövoima:  sähkö
Vetotapa:  takaveto / neliveto
Mitat
Massa:  2 995 kg
Pituus:  5 683 mm
Leveys:  2 201 mm (peilit taitettuna)
Korkeus:  1 791 mm
Tesla Cybertruck on Teslan vuonna 2019 esittelemä sähköauto.
Teslan tavoitteena on luoda vaihtoehto fossiilisilla polttoaineilla toimiville lava-autoille, joita Yhdysvalloissa myydään päivässä noin 6 500 kappaletta.
Auton toimintasäteeksi on arvioitu 400–800 kilometriä ja kiihtyvyyden 0–100 km/h on arvioitu olevan 2,9–6,5 sekuntia, mallista riippuen.
Tesla mainostaa auton kiihtyvän nopeammin kuin Porsche 911 ja pystyvän vetämään 6 350 kg kuormaa.
Cybertruck on nykyajan ainoa auto, jonka kori on suunniteltu valmistettavan ruostumattomasta teräksestä. Aiemmin ainoastaan DeLorean on yrittänyt samaa. Tätä pidetään Cybertruckin viivästymisen syynä. Cybertruckin valmistus ei ollut alkanut vielä vuoden 2023 alussa, jolloin se oli kaksi vuotta myöhässä aikataulustaan. Viiveen seurauksena Tesla menetti etulyöntiasemansa, kun muut autonvalmistajat ehtivät aloittaa omien sähköisten lava-autojensa valmistuksen ennen Teslaa.
Yhtiö ei ole ilmoittanut aikeistaan auton Euroopan-tuonnin suhteen. Tuonnilla on useita esteitä, kuten Euroopan tiukemmat jalankulkijaturvallisuussäädökset, eroavat latausstandardit sekä auton suuri koko ja paino.
Kaksimoottorisen AWD:n ja kolmimoottorisen AWD Cybertruckin tuotannon oli määrä alkaa vuoden 2021 lopulla, ja RWD-mallin julkaisupäivä vuoden 2022 lopulla, mutta sitä lykättiin useita kertoja. Tämänhetkinen arvio tuotannon alkamisesta on vuoden 2023 puolivälissä.
Auton takavetoisen (RWD) mallin perushinnaksi ilmoitettiin 39 900 dollaria, ja nelivetoisten (AWD) mallien perushinnaksi 49 900 dollaria. Ennen kuin auto ehti myyntiin asti, hintaa nostettiin niin, että halvin malli maksoikin 60 990 dollaria ja kallein alkaen 99 990 dollaria.
Historia

Vuosina 2012 ja 2013 Elon Musk kertoi aikomuksistaan valmistaa hyötyajoneuvo, jossa on kuormitusta kompensoiva jousitus. Musk vertasi sitä Ford F-250:een. Alkuvuodesta 2014 Musk ennusti, että kuluu 4–5 vuotta ennen kuin tuotteen työstäminen voi alkaa.
Vuoden 2016 puolivälissä Musk hahmotteli uudenlaisen kuluttajalava-auton aikomusta ja ehdotti saman alustan käyttöä pakettiautossa ja lava-autossa. Vuoden 2017 lopulla koon arvioitiin olevan vähintään Ford F-150:n kokoinen, jotta se olisi tarpeeksi suuri mahdollistamaan "peliä muuttavan (game-changing)" ominaisuudenselvennä. Tesla Semin ja Tesla Roadsterin esittelyn aikana marraskuussa 2017 näytettiin kuva "avolava-autosta, joka voi kuljettaa lava-autoa". Tausta-ideoita oli valmisteltu lähes viisi vuotta.
Vuoden 2018 lopulla Musk odotti prototyypin olevan valmis esiteltäväksi vuonna 2019.
Maaliskuussa 2019 Tesla Model Y -lanseerauksen jälkeen Elon Musk jakoi teaser-kuvan ajoneuvosta, jonka kuvailtiin olevan kyberpunk- tai Blade Runner -tyylisiä sekä muodoltaan futuristista panssaroitua miehistönkuljetusvaunua muistuttavia. Sen huhuttiin saavan nimeksi Model B.
Vuoden 2019 puolivälissä ajoneuvon vetokyvyn ilmoitettiin vastaavan tai ylittävän Ford F-150 :n vetokyvyn. Kesäkuussa 2019 Musk totesi, että sukellusveneajoneuvon suunnittelukonsepti, joka perustui osittain Wet Nellieenselvennä ja The Spy Who Loved Me -elokuvan sukellusveneautoon, oli mahdollinen. Musk oli ostanut Wet Nellien, jota käytettiin kuvauksissa vuoden 2013 Sothebysin huutokaupassa.
Vastauksena paljastumispäivää koskeviin tiedusteluihin Musk sanoi heinäkuun 2019 lopulla: "Olemme lähellä, mutta taika on viimeisissä yksityiskohdissa. Ehkä 2-3 kuukautta", mikä viittaa vuoden 2019 loppupuolelle. Paljastamisen oli määrä tapahtua 21. marraskuuta 2019 Tesla Design Studiossa SpaceX:n pääkonttorin vieressä Los Angelesissa – samana kuukautena ja vuonna, sekä paikkakunnalla, jonne Blade Runner -elokuva sijoittui. Auto lanseerattiin graffitiaiheisella "Cybertruck" -logolla, ja samaan aikaan jätettiin uusi tavaramerkkipyyntö graffitilogolla.
Huhtikuussa 2022 Elon Musk liittyi Cybertruckin uuteen prototyyppiin lavalla Cyber ​​Rodeo Eventissä Texasissa, jossa hän paljasti uuden yksityiskohdan - ajoneuvossa ei ole ovenkahvoja. Musk sanoi, että auto voi aistia lähestymisesi ja "tietää vain, että sen on avattava ovet". Lisäksi Tesla on väitteiden mukaan päättänyt antaa auton takalasin pudotaselvennä, mikä optimoi Cybertruckin kyvyn kuljettaa lastia.
Historia > Paljastus

Cybertruck esiteltiin Tesla Design Studiossa Los Angelesissa 21. marraskuuta 2019. Paljastuksen aikana Tesla väitti, että Cybertruckin "Armor Glass" -ikkunat olivat käytännössä särkymättömiä, mutta kaksi ikkunaa särkyi, kun Franz von Holzhausenselvennä heitti metallipallon kumpaankin. Musk huudahti leikillään, että "pallo ei päässyt läpi" ja "we'll fix it in post" (elokuvatuotannossa käytetty sanonta, jolla viitataan virheiden korjaamiseen jälkituotannossa).  Myöhemmin hän väitti, että ikkunat vaurioituivat, koska aikaisemmassa demonstraatiossa oveen osui vasara, joka rikkoi lasin pohjan.
Esityksen lopussa Tesla Cyberquad -mönkijä ajettiin Cybertruckin lavalle käyttämällä takaluukun sisäänrakennettuja ramppeja. Cyberquad liitettiin Cybertruckissa olevaan pistorasiaan Cyberquadin akkujen lataamiseksi. ATV on saatavana lisävarusteena Cybertruckin kanssa.
Monet sosiaalisen median kommentaattorit eivät pitäneet terävistä muodoista ja epätavallisesta ulkokuoresta. Teslan osake laski 6 % ilmoituksen jälkeen.
Musk kertoi Twitterissä 23. marraskuuta 2019, että Tesla oli ensimmäisen puolentoista päivän aikana saanut 146 000 ennakkotilausta paljastuksen jälkeen – jokainen vaati 100 dollarin palautettavan talletuksen – ja 42 % heistä valitsi kaksimoottorisen kokoonpanon, 41 % kolmimoottorisen kokoonpanon ja 17 % yksimoottorisen kokoonpanon. Valmistusmäärän ilmoitettiin 26. marraskuuta olevan 250 000.
Tesla julkaisi videon Cybertruckista, joka vetää takavetoisen Ford F-150:n ylämäkeen köydenvetossa. Useat uutiskanavat huomauttivat, että tämä johtui yksinkertaisesti Cybertruckin raskaammasta painosta.
Automobile Magazine nimesi Cybertruckin Vuoden 2019 konseptiautoksi.
Ominaisuudet

Ehdotetussaselvennä autossa käytetään automaattista jousitusta, joka kompensoi vaihtelevaa kuormaa, ja joissakin malleissa on neliveto. Yhtiön mukaan muita vakio-ominaisuuksia ovat muuntajat, jotka tuottavat sekä 120 että 240 voltin sähköä, mikä mahdollistaa sähkötyökalujen käytön ilman kannettavaa generaattoria . Mukana tulee ilmakompressori pneumaattisten työkalujen tehoa varten . Ulkopuolisen ruostumattoman teräslevyn sanotaan olevan luodinkestävä . Kaikkiin ajoneuvoihin suunnitellaan myös Tesla Autopilotin käyttöä , ja niillä suunnitellaan olevan laitteisto-ominaisuudet täysin itsenäiseen toimintaan. Vuodesta 2019 lähtien Musk ilmoitti, että olisi olemassa aurinkokattovaihtoehto, joka lisäisi 15 mailia (24 km) vuorokaudessa.
Marraskuusta 2019 alkaen Tesla on hyväksynyt Cybertruckin ennakkotilauksia 100 dollarin talletuksella ja tarjonnut 10 000 dollarin " täysi itseohjautuvaa " vaihtoehtoa.
Tesla ilmoitti vuonna 2019, että he odottivat Cybertruckin EPA-kantaman olevan 250–500 mailia (400–800 km) kokoonpanovalinnoista riippuen.
Ominaisuudet > Sisustus

21. marraskuuta 2019 julkistetun prototyypin sisustukseen sisältyi 17 tuuman keskinäyttö, istumapaikat 6 hengelle kahdella penkkipenkillä, jossa keskimmäinen etuistuin oli taitettava keskikyynärnoja, digitaaliseen taustakameraan perustuva peili, kilpa-autotyylinen ohjaustanko ja kojelauta, jonka pinta muistuttaa marmoria. Takaosan keskimmäinen istuin taittuu alas, jotta pitkät kuormat ulottuvat ohjaamoon holvista (suljettu lukittava lava). Esittelyauton "marmorinäköinen" kojelauta oli paperikomposiittimateriaali, joka oli valmistettu "paperista, puupohjaisista kuiduista, luonnollisista puupigmenteistä ja ei-öljypohjaisista hartseista".
Ominaisuudet > Lava

Auton lava on suunniteltu vakiokokoiseksi, kaksi metriä pitkäksi, joka on samanlainen kuin perinteisen lava-auton lava. Siinä on ensimmäisen sukupolven Honda Ridgelinen kaltevat sivuseinät ja suunniteltu integroitu moottoroitu rullakaihtimen tyylinen tonneau -peiteselvennä parantaa ajoneuvon aerodynamiikkaa. Tämän tarjoaman lisäturvallisuuden vuoksi Tesla kutsuu tätä 100 kuutiojalan (2,8 m3) suljettua tilaa "holviksi". Se sisältää LED-valonauhat kummallakin sivulla, lisäsäilytystilan lattian alla takapyörien takana, 120 ja 240 V AC pistorasioita  sekä paineilman ulostulonpneumaattiset työkalutselvennä. Vaikka eräässä artikkelissa väitetään, että pitkää lastia varten on läpivienti hytissä, näytetystä prototyypistä puuttuu vastaava aukko lavan etuosassa. Hytin ilmastoinnin odotetaan olevan saatavilla holvissa esimerkiksi retkeilyynselvennä.
Suunnittelu

Syyskuussa 2020 näytteillepanosarja esituotantoa sisältäviä Tesla-ajoneuvojaselvennä, mukaan lukien Cybertruck
Muskin mukaan Cybertruckin suunnittelu sai inspiraationsa Blade Runnerista, sekä Lotus Espritistä, jota James Bond ajoi elokuvassa The Spy Who Loved Me, jossa auto toimi myös sukellusveneenä. Cybertruckissa käytetään kuormitettua pintarakennetta, jota Tesla kutsuu nimellä "exoskeleton") kuten nykyaikaisissa lentokoneissa, eikä kuorma-autoille tyypillistä runkorakennetta. Ajoneuvon runko olisi ristiriidassa lattian alla olevan akun kanssa.  Se käyttää epätavallisen paksua 3 mm ( 1⁄ 8  tuumaa) 30x-sarjanselvennä kylmävalssattuja ruostumattomasta teräksestä valmistettuja koripaneeleja, joita ei voida prässätä kuten tavanomaisia ​​autonosia. Paneeleita voidaan taivuttaa vain suoria linjoja pitkin, mikä johtaa hyvin erottuvaan fasetoituunselvennä malliin, jota on kutsuttu "low-poly" tai verrattu origamiin. Tämä materiaali on sama materiaali, jota Muskin omistama SpaceX käyttää Starship-aluksessaan, koska se jakaa jännityksen tasaisemmin ja mahdollistaa enemmän sisätilaa. Cybertruckin aikaisempiin suunnittelukonsepteihin sisältyi titaanin käyttö ulkopaneeleissa, mutta tämä vaihdettiin myöhemmin ruostumattomaan teräkseen lisälujuuden saamiseksi käyttämällä Teslan itse kehittämää metalliseosta.
Suunnittelu > Tekniset tiedot

Kaksimoottorisen AWD-version voimansiirto on samanlainen kuin vuoden 2019 ja uudemmissa "Raven" Tesla Model S- ja Model X -malleissa, joissa kaikissa on induktiivinen takamoottori ja Model 3:n kestomagneettimoottori edessä. Muut versiot ovat yksimoottorinen takapyöräveto tai kolmimoottori, jossa on yksi etu- ja kaksi takamoottoria.
Muiden Tesla-mallien tapaan Cybertruck voidaan tilata ennakkoon Full Self-Driving -ohjelmistopäivityksellä, mikä lisää kokoonpanon hintaan 10 000 dollaria.
| Malli | Alue (EPA est> ) | 0–60 mph (0–97 km/h) | Huippunopeus | Hyötykuorma | Vetokyky | Hinta ( USD ) | Saatavuus |
| --- | --- | --- | --- | --- | --- | --- | --- |
| Yksimoottorinen RWD | 400 km (250 mailia) | < 6,5 sekuntia | 175 km/h (110 mph) | 1 600 kg (3 500 lb) | 3,4 t (7 500 lb) | TBA (39 900 dollaria) | TBA |
| Kaksimoottorinen AWD | 480 km (300 mailia) | < 4,5 sekuntia | 195 km/h (120 mph) | 1 600 kg (3 500 lb) | 4,5 t (10 000 lb) | TBA (49 900 dollaria) | TBA |
| Kolmimoottorinen AWD | 800 km (500 mailia) | < 2,9 sekuntia | 210 km/h (130 mph) | 1 600 kg (3 500 lb) | 6,4 t (14 000 lb) | TBA (69 900 dollaria) | TBA |
Nelimoottorinen AWD: TBA
Kaikissa malleissa on 100 kuutiojalkaa (2,8 m3) etutavaratilaa ja kaksi metriä pitkä takatavaratila. Maastoajoneuvoissa on jopa 40 cm maavaraa 35 asteen lähestymiskulmalla ja 28 asteen lähtökulmalla.
Lokakuussa 2021 Tesla poisti Cybertruckin hinnoittelun ja tekniset tiedot verkkosivustoltaan ilman selitystä, mutta silti hyväksyi talletuksia.
Vuoden 2022 varsinaisessa yhtiökokouksessa Elon Musk totesi, että lopulliset tekniset tiedot ja hinnoittelu eroavat olennaisestiselvennä vuonna 2019 julkistetusta konseptiajoneuvosta.
Tuotanto

Marraskuusta 2019 lähtien Tesla Cybertruckin tuotannon oli määrä alkaa vuoden 2021 lopulla ja laajentaa tarjoamaan lisää kokoonpanoja vuonna 2022. 22. heinäkuuta 2020 mennessä Tesla oli päättänyt rakennuttaa Austiniin tehtaan (Gigafactory Texas) Cybertruckin, Model Y:n ja Semin tuotantoa varten.  Tehdas on tiettävästi avoinna yleisölle, ja se sisältää vaellus- ja pyöräilyreittejä sekä rantakadun lähellä Coloradojokea.
Maaliskuuhun 2021 mennessä oli tilattu Giga Press -painevalukone, joka kykenee 80 000 kilonewtonin voimaan, Cybertruck-takarungon valun tuotantoon.
Teslan verkkosivujen 9. elokuuta 2021 mukaan Cybertruckin tuotannon aloittaminen jouduttiin lykkäämään vuoteen 2022. Tammikuussa 2022 tuotantoa lykättiin edelleen vuoden 2023 alkuun ja sitten jälleen vuoden 2023 puoliväliin.
Tuotanto > Markkinapotentiaali

Yhdysvalloissa täysikokoisten avolava-autojen kokonaismarkkinat ovat yli kaksi miljoonaa ajoneuvoa vuodessa. On väitetty, että Cybertruck pystyy hyödyntämään Teslan jaettujen ajoneuvojen verkkoa tuodakseen tulojaselvennä, jos jälkimmäinen tulee saataville Yhdysvalloissa ja maailmanlaajuisesti.
Turvallisuushuolet

Cybertruckin suunnittelu on saanut kritiikkiä autoalan turvallisuusryhmiltä, kuten Australian New Car Assessment Programilta ja Euro NCAP:lta, koska se ei täytä jalankulkijoiden ja pyöräilijöiden turvallisuutta koskevia standardeja. Auto nykyisessä muodossaan ei todennäköisesti olisi liikennekelpoinen Australiassa tai Euroopan unionissa. Kaksi merkittävintä ongelmaa ovat "exoskeleton" -ulkopinnan suuri jäykkyys, joka johtaa törmäysvyöhykkeiden puuttumiseen, sekä auton korkea ja litteä etuosa, mikä voi onnettomuuksissa pahentaa matkustamossa syntyviä jalkavammoja.
Aiheesta muualla

Viralliset nettisivut
Auton lava takaa kuvattuna.
Sisu GTP

| Sisu GTP |
| --- | --- |
 Sisu GTP esitteillä Rautatientorilla
Aseen tyyppi:  panssariajoneuvo MRAP
Alkuperämaa:   Suomi
Palvelushistoria
Palvelusvuodet:  2021–
Valmistushistoria
Suunnittelijat:  Sisu Auto
Tekniset tiedot
Panssarointi:  modulaarinen (yleensä Stanag 4569 taso 1)
Toimintasäde:  yli 700 km
Huippunopeus:  120 km/h
Sisu GTP (G-series Transport Protected) on suomalaisen Sisu Auton valmistama panssariauto, jonka sarjatuotanto alkoi vuonna 2023. Sitä käyttää Suomen ja Ruotsin puolustusvoimat. Autosta 75 prosenttia on suomalaista tuotantoa, ja tietyt komponentit, kuten moottori ja vaihteisto ovat ulkomailta.
Suunnittelu

Auto on suunniteltu suojaamaan miinoilta ja tienvarsiräjähteiltä ja pohjassa on V-muoto. Rakenteet ovat panssariterästä ja perusversiossa suojaustaso on STANAG 4569 -standardin tason 1 mukainen, jota voidaan kasvattaa lisälevyillä. Auto on rakennettu ylipaineistettavaksi ja siihen voidaan lisätä suodatinpaketti NBC-olosuhteita varten (lyhenne sanoista Nuclear, Biological, Chemical). Auton runko on modulaarinen, joka mahdollistaa miehistöosan nopean irrottamisen ja vaihtamisen käyttötarpeen muuttuessa. Auton muunnelmia ovat ambulanssiversio, neljän hengen partiomalli pienellä kuorma-lavalla sekä 2+8 henkeä kuljettava miehistönkuljetusmalli.
Käyttäjät

Ruotsin puolustusvoimat: Ainakin 260 tilattu. Ruotsi tilasi 260 GTP:tä vuonna 2024, ja toimituksen alkoivat loppukesästä. Tilaukseen sisältyy useita malleja: ainakin 10 henkilön joukkojenkuljetusajoneuvoja, viiden henkilön lava-autoja, sairaanhoitoyksiköitä, ilmatorjunta-ajoneuvoja ja CBRN-suojeluajoneuvoja. Ne saavat tunnuksen Terrängbil 24.
Suomen maavoimat: 44 ajoneuvoa. Suomen puolustusvoimat tilasi Maavoimille vuosina 2020–2021 31 GTP:tä, joista kuusi oli ensin koekäytössä. Suomi tilasi 13 ajoneuvoa lisää vuodenvaihteessa 2023–2024. Ajoneuvoja käytetään erilaisissa tehtävissä, ja ne parantavat Maavoimien joukkojen liikkuvuutta,
Ulriika Eleonoora

| Ulriika Eleonoora |
| --- | --- |
 
Ruotsin kuningatar
Valtakausi:  5. joulukuuta 1718 –  24. maaliskuuta 1720
Kruunajaiset:  17. maaliskuuta 1719
Edeltäjä:  Kaarle XII
Seuraaja:  Fredrik I

Syntynyt:  23. tammikuuta 1688 Tukholma, Ruotsi
Kuollut:  24. marraskuuta 1741 (53 vuotta) Tukholma, Ruotsi
Puoliso:  Fredrik I
Suku:  Pfalz
Isä:  Kaarle XI
Äiti:  Ulriika Eleonoora vanhempi
Uskonto:  luterilainen
Nimikirjoitus:  
Ulrika Eleonoora (ruots. Ulrika Eleonora) (23. tammikuuta 1688 – 24. marraskuuta 1741) oli Ruotsin kuningatar vuosina 1718–1720 ja Kaarle XII:n sisar. Hänen lyhyellä valtakaudellaan Ruotsissa alkoi vapauden aika, kuninkaan yksinvallan sijasta vähitellen lähes kaikki valta keskitettiin valtiopäiville.
Ulrika Eleonoora oli Kaarle XI:n ja Ulrika Eleonoora vanhemman tytär. Nuoruusvuosinaan hän jäi sisarensa Hedvig Sofian varjoon. Fredrik Hesseniläinen (kuningas Fredrik I) kosi häntä jo vuonna 1710, mutta häitä vietettiin vasta vuonna 1715.
Ulrika eli suurimman osan elämästään muiden varjossa, mutta sisarensa kuoltua vuonna 1708 jälkeen hän alkoi saada huomiota, ja vuonna 1713 hänet valittiin sijaishallitsijaksi. Hän johti maata sillä aikaa kun kuningas oli ulkomailla. Heti ensimmäisessä istunnossaan hän teki tärkeän päätöksen ja kutsui valtiopäivät koolle. Hän osallistui kuitenkin harvoin valtaneuvoston kokoontumisiin.
Kaarle XII:n kuoltua vuonna 1718 hänelle ei ollut itseoikeutettua kruununperijää, mutta kaksi mahdollista ehdokasta kuitenkin löytyi. Toinen heistä oli Ulrikan aviomies Fredrik Hesseniläinen ja toinen Hedvig Sofian poika, Holstein-Gottorpin herttua Kaarle Fredrik, jota tuki holsteinilainen puolue. Tämän jälkeen Ulrika Eleonoora ilmoitti nousseensa valtaistuimelle. Valtiopäivät suostuivat tunnustamaan Ulrika Eleonooran sillä ehdolla, että hän hyväksyi hallitusmuodon, joka vähentäisi tuntuvasti kuninkaan valtaa.
Vuonna 1720, kun Ulrika Eleonoora luovutti kruununsa miehelleen Fredrik I:lle, tämä luovutti osan valtaa valtiopäiville. Tämä päätti ajanjakson, jota kutsutaan itsevaltiuden ajaksi. Fredrikin matkustaessa ulkomaille vuonna 1731 ja sairastaessa vuonna 1738 Ulrika Eleonoora palasi jälleen sijaishallitsijaksi.
Ulrikan ja Fredrik I:n avioliitto oli lapseton.
Ulrika luopui kruunusta lähinnä miehensä takia, sillä tämä oli koko ajan neuvonut Ulriikaa hänen ollessaan hallitsijana.lähde? Ulrika rakasti miestään, mutta tämä lähinnä vain tahtoi Ulrikan siksi, että tällä oli valtaa, ja että Ulrika pystyisi saattamaan Fredrikinkin johtavaan asemaan.lähde? Ulrika oli uskonnollinen, ja kuningattarena olemisen jälkeen hän ryhtyi hyväntekeväisyystyöhön. Hän oli myös kiinnostunut koruista ja hopearahojen keräämisestä.lähde?
Ulrika Eleonooran mukaan on nimetty Ullanlinnan (ruots. Ulrikasborg) kaupunginosa Helsingissä. Hänelle nimetty kirkko oli Helsingin tuomiokirkon edessä olevalla aukiolla ennen kirkon rakentamista.
Aiheesta muualla

Kuvia tai muita tiedostoja aiheesta Ulriika Eleonoora Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Kaarle XII | Ruotsin kuningatar 1718–1720 | Seuraaja: Fredrik I |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Suomi (KANTO)  Belgia  Yhdysvallat  Ruotsi  Puola 
Taiteenala:  KulturNav  RKD Artists  ULAN 
Henkilöt:  Deutsche Biographie  DDB  Kansallisbiografia  Biografiskt Lexikon  Biografiasampo 
Muut:  RISM  IdRef  Te Papa (New Zealand)